b'\n_START_ARTICLE_\nSomrak (glasbena skupina)\n_START_SECTION_\nZgodovina\n_START_PARAGRAPH_\nSkupina je nastala leta 2001 v Kopru, leta 2002 in 2003 pa je izdala dva dema z naslovoma Live in MKC in ... of Witches. Leta 2004 so posneli malo vinilno plo\xc5\xa1\xc4\x8do Gathering at the Ruins, ki je iz\xc5\xa1la pri ameri\xc5\xa1ki zalo\xc5\xbebi Vile Art Records. Leta 2005 se je od skupine lo\xc4\x8dil pevec Igor._NEWLINE_Prav tako leta 2005 je skupina izdala \xc5\xa1e tretji demo z imenom Demo MMV, nato pa je leta 2006 pripravljala material za snemanje prvenca. Skupini se je istega leta pridru\xc5\xbeil tudi nov vokalist Jure, s katerim so posneli svoj prvi album The Abhorred Blessings, ki je leta 2007 iz\xc5\xa1el pri ameri\xc5\xa1ki zalo\xc5\xbebi Decadence Through Ruination._NEWLINE_\xc4\x8cez tri leta je Somrak izdal svoj drugi split, Covenant of the Undivine, s slovenskimi skupinami Grimoir, Samomor in Krvnik, ki je pritegnil tudi mednarodno zanimanje. Temu je leta 2010 sledil drugi studijski album The Blackwinged Serpent Crowned, ki je prejel prete\xc5\xbeno pozitivne odzive. Leta 2014 pa je iz\xc5\xa1el \xc5\xa1e tretji, in sicer mednarodni split Waiting for the Darkest Day s srbskimi The Stone, danskimi Horned Almighty in italijanskimi Frostmoon Eclipse.'